open-index/open-wikipedia-markdown huggingface dataset:
Dominic Hänni

**Dominic Hänni** (* 1992) je bývalý švajčiarsky detský filmový herec z Münsingenu v kantóne Bern.

Prvú významnú úlohu mal vo filme *[[Darebáci na cestách]]* (2005), ktorý bol založený na rovnomennej švajčiarskej klasickej detskej knihe od Klausa Schädelina. Filmová adaptácia získala cenu Schweizer Filmpreis v dvoch kategóriách. V tomto filme si zahral trochu rozmaznaného chlapca „Bäschteliho“, ktorý zažíva zábavné dobrodružstvá so svojimi priateľmi Eugenom, Wrigleym a Eduardom.

V súčasnosti žije v Berne a po maturite začal vykonávať učňovskú prípravu na povolanie ortopéd, ktorú úspešne ukončil v júni 2015.

## Referencie

## Externé odkazy
* 
* Oficiálna stránka filmu ''Darebáci na cestách''  (po nemecky)

## Zdroj

Kategória:Švajčiarski herci
Kategória:Detskí herci
Kategória:Osobnosti z kantónu Bern
Liga majstrov žien UEFA 2015/2016

Liga majsteriek 2015/2016 bol 15. ročníkom Ligy majsteriek.

Finále sa hralo na štadióne Mapei Stadium – Città del Tricolore v Reggio Emilia 26. mája 2016.

Lyon porazil vo finále Wolfsburg po penaltách 4:3 (1:1 po predĺžení) a vyhral svoj tretí titul.

## Priradenie asociačných tímov
Spolu 56 tímov zo 47 asociácii vstúpilo do tohto ročníka. Rebríček futbalových asociácii bol na základe koeficientov UEFA, a určili počet tímov z asociácii, ktoré sa zúčastnili súťaže.

* Asociácie na 1. až 8. mieste - 2 tímy
* Ostatné asociácie - 1 tím
* Víťazný tím Ligy majsteriek 2014/15 dostal dodatočný vstup do súťaže, pretože sa nekvalifikoval cez domácu súťaž.

### Rebríček UEFA
Pre tento ročník sa použil koeficient ženských tímov 2013, ktoré brali do úvahy výsledky v európskych súťažiach od sezóny 2009/2010 do 2013/2014.

### Tímy
Zoznam tímov, ktoré sa kvalifikovali na tento ročník.

### Harmonogram

## Kvalifikačné kolo
The draw for the qualifying round was held on 25 June 2015.

Losovanie kvalifikačného kola sa uskutočnilo 25. júna 2015. 

### Skupina 1

### Skupina 2

### Skupina 3

### Skupina 4

### Skupina 5

### Skupina 6

### Skupina 7

### Skupina 8

Zdroj.

## Vyraďovacia fáza

### Šestnásťfinále
Losovanie sa uskutočnilo 20. augusta 2015.

### Osemfinále
Losovanie sa uskutočnilo 19. októbra 2015.

### Štvrťfinále
Losovanie pre štvrťfinále a semifinále sa uskutočnilo 27. novembra 2015.

### Semifinále

Zdroj.

### Finále

## Štatistiky

### Najlepšie strelkyne

Zdroj.

### Káder sezóny
Pozorovanie UEFA vybrali 18 hráčok ako káder turnaja:

## Referencie

## Iné projekty

## Zdroj

Kategória:Liga majstrov žien UEFA
Bereniké

**Bereniké** (iné názvy: **Berenike**, **Berenika**;  – *Bereniké*) môže byť:

* ženské krstné meno (macedónska forma mena Fereniké), na Slovensku má meniny 9. júna, pozri Berenika (prvé meno)
* v astronómii:
** súhvezdie severnej oblohy, pozri Vlasy Bereniky
** planétka v hlavnom pásme, pozri 653 Berenike

**Bereniké** je meno viacerých panovníčok z dynastie Ptolemaiovcov:
* manželka Ptolemaia I., pozri Bereniké I.
* dcéra Ptolemaia II., manželka seleukovského kráľa Antiocha II., pozri Bereniké (dcéra Ptolemaia II.)
* dcéra Magasa z Kyrény, manželka Ptolemaia III., pozri Bereniké II.
* dcéra Ptolemaia IX., manželka Ptolemaia X. a XI., pozri Bereniké III.
* dcéra Ptolemaia XII., sestra Kleopatry VII., pozri Bereniké IV.

**Bereniké** sú aj ďalšie postavy antických dejín:
* dcéra olympionika Diagora z Rodosu, známa pod menom Kallipatira
* dcéra judejského kráľa Herodesa Agrippu I., milenka cisára Tita, pozri Bereniké (dcéra Agrippu I.)
* pontská kráľovná, manželka Mithridata VI., pozri Bereniké z Chiu

**Bereniké** je názov antických miest:
* antický prístav v Egypte pri Červenom mori, známy aj ako *Bereniké Troglodytiké* (lat. *Berenice Troglodytica*), pozri Bereniké (Červené more)
* prístavné mesto v Kyrenaike (dnešné Bengázi), pozri Bereniké (Kyrenaika)
* mesto v Epeire, dnes Kastrosykia, pozri Bereniké (Epeiros)

## Referencie
Národný park Sibiloi

**Národný park Sibiloi** je národný park v Keni. Nachádza sa pri jazere Turkana v severnej časti krajiny. Park bol založený v roku 1973.

## Príroda
Park sa nachádza v púštnej krajine so sopečnými výtvormi vrátane vrchu Mount Sibiloi. V park sa nachádza 84 druhov vodných vtákov a 47 druhov rýb z ktorých 7 sú endemické. Nachádza sa tu dôležitá archeologická lokalita Koobi Fora.

Park je manažovaný Kenya Wildlife Service a National Museums of Kenya. Spoločne s Národným parkom South Island a Národným parkom Central Island tvoria Lake Turkana National Parks, chránenú oblasť na zozname UNESCO. V júni 2018 komisia Svetového dedičstva zaradili Lake Turkana National Parks na zoznam ohrozených lokalít Svetového dedičstva kvôli možným problémom spojených s výstavbou priehrady Gibe III v Etiópii.

## Referencie

## Iné projekty

## Externé odkazy
* Oficiálna stránka na Kenya Wildlife Service

Sibiloi
Kategória:Lokality Svetového dedičstva v Keni
Kategória:Vzniklo v 1973
Česko-slovenská hádzanárska liga žien 1973/74

**Česko-slovenská hádzanárska liga žien** v **sezóne 1973/74** bol 22. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získal premiérovo TJ Gottwaldov. Pre bronzový TJ Štart Bratislava to bolo medailové umiestnenie po 7 rokoch.

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Dve posledné družstvá zostúpili do svojich nižších národných súťaží (SNL, resp. ČNL), ktoré od sezóny 1973/74 nahradili niekdajšie skupiny II. ligy.

## Účastníci

Poznámka: Klub TJ Lokomotíva Prešov sa v roku 1977 spojil s klubom TJ ZVL Prešov a vytvoril TJ Lokomotíva ZVL Prešov.

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Najlepšie strelkyne

## Konečné umiestnenie

## Pozri aj
* Česko-slovenská hádzanárska liga mužov 1973/74

## Zdroje
* 
* 

Kategória:Česko-slovenská hádzanárska liga žien
Kategória:Hádzaná v 1973
Kategória:Hádzaná v 1974
Kategória:Šport v Česko-Slovensku v 1973
Kategória:Šport v Česko-Slovensku v 1974
Martin Chovan

**Martin Chovan** môže byť:

* slovenský hokejista (* 1986), pozri Martin Chovan (hokejista)
* slovenský geológ, mineralóg (* 1946), pozri Martin Chovan (geológ)
Milan Vetrák

JUDr. **Milan Vetrák**, PhD. (* 14. jún 1977, Brezno) je slovenský právnik, protikorupčný aktivista a politik. V rokoch 2020 – 2023 pôsobil ako poslanec Národnej rady SR za hnutie OĽANO (dnes Hnutie SLOVENSKO).

## Životopis
Narodil sa v Brezne, no dlhodobo žije a pôsobí v Bratislave, konkrétne v mestskej časti Petržalka. Vyštudoval Právnickú fakultu Univerzity Komenského v Bratislave, kde získal aj titul PhD. v odbore ústavné právo. Pred vstupom do vysokej politiky sa venoval legislatíve, právnemu poradenstvu a boju proti korupcii, okrem iného aj ako riaditeľ legislatívneho odboru na Úrade vlády SR.

## Politické pôsobenie
### Regionálna a komunálna politika
* Miestne zastupiteľstvo v Petržalke: Pôsobil ako komunálny poslanec, kde sa angažoval najmä v kauzách týkajúcich sa majetku mestskej časti a regulácie hazardu.
* Bratislavský samosprávny kraj: V roku 2022 bol zvolený do krajského zastupiteľstva a následne sa stal podpredsedom kraja. Vo svojej gescii má dopravu, kde presadzuje rozširovanie Integrovaného dopravného systému v Bratislavskom kraji (IDS BK) a budovanie záchytných parkovísk.

### Celoslovenská politika
V roku 2020 bol zvolený za poslanca NR SR na kandidátke hnutia OĽANO zo 14. miesta. Počas IX. volebného obdobia zastával post predsedu Ústavnoprávneho výboru NR SR, kde dohliadal na kľúčové reformy súdnictva a voľby ústavných sudcov. 

## Referencie

Kategória:Slovenskí politici
Kategória:Slovenskí právnici
Kategória:Poslanci NR SR (2020 – 2023)
Kategória:Politici OĽaNO
Kategória:Poslanci Bratislavského samosprávneho kraja
Kategória:Poslanci obecných zastupiteľstiev na Slovensku
Kategória:Absolventi Právnickej fakulty Univerzity Komenského v Bratislave
Kategória:Osobnosti z Brezna
Bereniké II.

**Bereniké II.** (prezývaná **Euergetis** –  – „Dobrodejka“;  – *Bereniké*; * cca 267/266 pred Kr. – † 221 pred Kr.) bola dcéra kyrénskeho kráľa Magasa a kráľovná Egypta z dynastie Ptolemaiovcov. Do dejín vstúpila ako energická panovníčka, olympijská víťazka a postava spojená s astronomickým názvom súhvezdia Vlasy Bereniky.

## Mladosť a dráma v Kyréne
Bereniké bola jedinou dcérou kráľa Magasa, ktorý ju krátko pred smrťou zasľúbil egyptskému princovi Ptolemaiovi III.. Po Magasovej smrti však jej matka Apama II. dohodu zrušila a povolala macedónskeho princa Démétria Pekného. Ten si však začal milostný pomer so svojou svokrou Apamou. Mladá Bereniké reagovala rázne – nechala manžela zavraždiť priamo v matkinej spálni, pričom sa podľa tradície osobne prizerala práci zabijakov. V roku 246 pred Kr. sa napokon vydala za Ptolemaia III., čím definitívne pripojila Kyrenaiku k Egyptu.

## Vlasy Bereniky
Keď Ptolemaios III. v roku 246 pred Kr. odišiel do tretej sýrskej vojny (známej aj ako Laodikeina vojna), aby pomstil vraždu svojej sestry, Bereniké obetovala kader svojich vlasov v chráme bohyne Afrodity (stotožňovanej s Arsinoé II.) za jeho bezpečný návrat. Po zmiznutí vlasov astronóm Konón zo Samosu vyhlásil, že ich bohovia preniesli na oblohu ako súhvezdie Vlasy Bereniky. Tento akt mal hlboký náboženský význam – Bereniké sa tým pripodobnila bohyni Isis, ktorá podľa mýtov obetovala svoju kader za boha Osirida.

## Postavenie a kult
Bereniké II. bola prvou ptolemaiovskou kráľovnou, ktorá používala plnú egyptskú panovnícku titulatúru a v chrámoch (napr. v Karnaku) bola zobrazovaná ako rovnocenná partnerka kráľa. Spolu s manželom boli uctievaní ako „bohovia dobrodejovia“ (starogr. *Theoí Euergétaí*). V roku 2010 bol v Alexandrii objavený chrám zasvätený pravdepodobne práve Berenike, v ktorom sa našlo množstvo sošiek mačiek spojených s bohyňou Bastet.

## Športové úspechy
Preslávila sa ako majiteľka víťazných záprahov. Na olympijských hrách (pravdepodobne 248 pred Kr.) a na nemejských hrách zvíťazila v pretekoch vozov (tethrippon). Jej úspechy oslávil dvorný básnik Kallimachos z Kyrény.

## Smrť
Po smrti manželka vládla krátko so svojím synom Ptolemaiom IV.. Ten ju však v roku 221 pred Kr. nechal otráviť, pretože uprednostňovala jeho mladšieho brata Magasa.

## Referencie

## Pozri aj
* Ptolemaiovci
* Vlasy Bereniky
* Kyrenaika

Kategória:Kráľovné (panovníčky)
Kategória:Kráľovské manželky starovekého Egypta
Kategória:Ptolemaiovci
Kategória:Narodenia v 60. rokoch 3. storočia pred Kr.
Kategória:Úmrtia v 221 pred Kr.
Magas (rozlišovacia stránka)

**Magas** môže byť:

* macedónsky šľachtic, otec kráľa Magasa z Kyrény, pozri Magas z Macedónie
* kráľ v Kyrenaike v rokoch cca 276 – 250 pred Kr., nevlastný brat Ptolemaia II., pozri Magas z Kyrény
* egyptský princ, syn kráľa Ptolemaia III. a Bereniké II., pozri Magas (syn Ptolemaia III.)
 
* v geografii: 
** hlavné mesto ruskej autonómnej republiky Ingušsko, pozri Magas

## Referencie
Za Dielom (prítok Oravice)

**Za Dielom** je vodný tok v Skorušinských vrchoch a Oravskej kotline na území okresu Tvrdošín. Je to ľavostranný prítok Oravice, má dĺžku približne 3,7 km a je tokom V. rádu. 

## Priebeh toku
Potok pramení na severovýchode Skorušinských vrchov, v ich podcelku Skorušina, na severozápadnom úbočí Vrchdoliniek (), v nadmorskej výške približne  Od prameňa v lesnom poraste v závere Prostrednej doliny tečie severozápadným smerom. Na hornom toku vedie zalesneným územím bez významnejších prítokov, v strednej časti pod Dúčalinou () priberá menší pravostranný potok zo Širokého vŕšku. Následne opúšťa zalesnenú oblasť a zároveň aj Skorušinské vrchy a pokračuje do Oravskej kotliny. Preteká oblasťou lúk a pasienkov, okrajom lokality Nad čimhovským a onedlho vteká do areálu družstva. Tu sa mierne stáča na sever a priberá významný pravostranný Čimhovský potok. Postupne sa točí na severozápad a na hranici obcí Čimhová a Liesek, neďaleko cesty II/520, sa v nadmorskej výške približne  vlieva pravostranne do Oravice v povodí rieky Oravy. Potok patrí do širšieho povodia rieky Váh. 

Potok Za Dielom pramení a preteká iba územím obce Čimhová v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Skorušinské vrchy, Skorušina
* Oravská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Skorušinských vrchoch
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Tvrdošín
Kategória:Čimhová
Zemetrasenie pri Šamoríne 21. februára 2026

**Zemetrasenie pri Šamoríne** bolo zaznamenané v sobotu 21. februára 2026 o 13:44 miestneho času. Podľa predbežných údajov malo lokálne magnitúdo hodnotu 4,3, epicentrum sa nachádzalo v katastri obce Rohovce, 10 km juhovýchodne od mesta Šamorín (okres Dunajská Streda) pri hraniciach s Maďarskom, ohnisko bolo v hĺbke približne 6,9 ± 4,4 km, pravdepodobne na rozhraní sedimentárnej výplne dunajskej panvy a jej predtreťohorného podložia.

V kontexte Slovenska šlo o silnejšie zemetrasenie, intenzívne citeľné v okruhu približne 5060 kilometrov od epicentra, vrátane Bratislavy a širšieho okolia. Zaznamenaných bolo tiež viacero dotrasov, pokračujúcich až do večerných hodín a ďalšie dotrasy seizmológovia očakávajú aj v horizonte týždňov až mesiacov po zemetrasení.

Obete ani zranenia neboli predbežne evidované, poisťovne však evidujú rádovo stovky nahlásených škôd na budovách, poškodený bol aj pamiatkovo chránený rímskokatolícky kostol sv. Antona Padovského v obci Báč a budova základnej a materskej školy vo Veľkej Pake.  V stredu 25. februára došlo k zrúteniu betónového prístrešku nad vstupom do budovy klientského centra okresného úradu v Komárne, v dôsledku ktorého zahynula jedna osoba a ďalšia bola zranená. Minister vnútra SR Matúš Šutaj Eštok uviedol, že nemožno vylúčiť vplyv víkendového zemetrasenia a vydal pokyn na kontrolu všetkých budov ministerstva vnútra v rádiuse zemetrasenia a všetkých budov rezortu s podobnými prístreškami.

## Referencie

## Externé odkazy
* Zemetrasenie pri Šamoríne v databáze EMSC 
* Zemetrasenie pri Šamoríne v databáze USGS 
* Seizmogram zo seizmickej stanice Bratislava-Železná studnička
* Seizmogram zo seizmickej stanice Hurbanovo

Šamorín
Kategória:21. február
Kategória:2026 na Slovensku
Kategória:Šamorín
Kategória:Rohovce
Kategória:Kyselica (obec)
Wysokie (Malopoľské vojvodstvo)

**Wysokie** je dedina (pol. *wieś*) v Poľsku, v Malopoľskom vojvodstve v Limanowskom okrese, vo vidieckej obci Limanowa. Žije tu 815 obyvateľov (2025).

Dedina s rozlohou 673,97 ha sa nachádza v nadmorskej výške 652 m nad morom, na štátnej ceste č. 28 spájajúcej Limanowu s Nowym Sączom.

Nachádza sa tu základná škola pomenovaná po kráľovnej Jadvige s ihriskom a dobrovoľným hasičským zborom.

## Časti dediny
* Kaczkówka
* Kurkówka
* Nadole
* Okręg
* Podlasek
* Wierzchowina 

## Galéria

Súbor:Remiza OSP Wysokie, gmina Limanowa.jpg|Hasičská stanica
Súbor:Okręg - Wysokie, gmina Limanowa.jpg|Okręg - čast dediny 
Súbor:WysokiegminaLimanowaDK28widok ogólny.jpg|Štátna cesta 28


## Referencie

## Iné projekty

## Zdroj

Kategória:Dediny v Poľsku
Kategória:Powiat limanowski
Biatlon na Zimných olympijských hrách 2026 – preteky s hromadným štartom žien

**Preteky s hromadným štartom žien** na 12,5 km v biatlone na Zimných olympijských hrách 2026 sa konali v biatlonovom stredisku Südtirol Arena v Anterselve 21. februára 2026.

Víťazkou sa stala Francúzka Océane Michelonová pred krajankou Juliou Simonovou a tretia skončila česká reprezentantka Tereza Voborníková.

## Výsledky

## Referencie

## Zdroj

Preteky s hromadným štartom žien
Bereniké I.

**Bereniké I.** ( – *Bereniké*; * cca 340 pred Kr. – † medzi 279 a 268 pred Kr.) bola macedónska šľachtičná a neskoršia egyptská kráľovná, manželka zakladateľa ptolemaiovskej dynastie Ptolemaia I. Sótéra.

## Pôvod a prvé manželstvo
Pochádzala z macedónskej oblasti Eordaia. Bola dcérou macedónskeho šľachtica Magasa a Antigony, ktorá bola neterou mocného regenta Antipatra. Okolo roku 325 pred Kr. sa vydala za macedónskeho dôstojníka Filipa, s ktorým mala tri deti:
* Magas z Kyrény – neskorší kráľ v Kyrenaike.
* Antigoné – manželka epeirskeho kráľa Pyrrha.
* Theoxena – manželka syrakúzskeho tyrana Agathokla.

## Egyptská kráľovná
Po Filipovej smrti (cca 318 pred Kr.) odišla so svojimi deťmi do Egypta ako dvorná dáma svojej sesternice Eurydiky, vtedajšej manželky Ptolemaia I. Bereniké si však získala náklonnosť kráľa a v roku 317 pred Kr. sa za neho vydala, čím Eurydiku odsunula do úzadia.

Bereniké mala s Ptolemaiom I. tri deti:
* Arsinoé II. – kráľovná Trácie a Macedónie a neskôr Egypta.
* Filótera – ptolemaiovská princezná.
* Ptolemaios II. Filadelfos – nástupca na egyptskom tróne.

Vďaka svojmu vplyvu na kráľa dosiahla, že za následníka trónu bol vyhlásený jej syn Ptolemaios II. na úkor starších synov Eurydiky. Po smrti bola zbožštená a uctievaná spoločne s manželom ako *Theoi Sótéres* („Bohovia zachráncovia“).

Jej meno niesol aj významný staroveký prístav v Červenom mori – Bereniké Troglodytiké, ktorého trosky sú dnes dôležitou archeologickou lokalitou.

## Referencie

## Pozri aj
* Ptolemaiovci
* Magas z Kyrény
* Bereniké II.

Kategória:Ptolemaiovci
Kategória:Kráľovské manželky starovekého Egypta
Boro F1

**Boro F1** oficiálne **HB Bewaking Alarm Systems** bol bývalý holandský tím formuly 1 založený v roku 1976 bratmi Bobom a Rodym Hoogenboomovcami, so sídlom v holandskej obci Bovenkerk. 

Ich jediný automobil bol postavený tímom Ensign Racing, no následne bol premenovaný na Boro po právnom spore majiteľa Ensign Racing - Morrisom Nunnom a spoločnosti HB Bewaking. Názov je kombináciou krstných mien bratov Hoogenboomovcov **BO**b a **RO**dy.

V rokoch  až  sa tím zúčastnil celkovo ôsmych veľkých cien, no nikdy nedosiahol umiestnenie na bodovanej pozícií. Najlepšie umiestnenie tak bolo ôsme miesto na Veľkej cena Belgicka v roku 1976.

## Kompletné výsledky v F1

### Výsledky pretekov

## Referencie

Kategória:Tímy Formuly 1
Magas z Kyrény

**Magas z Kyrény** ( – *Magas ho Kyrenaios*; * cca 320 pred Kr. – † 250 pred Kr.) bol macedónsky šľachtic a kráľ Kyrenaiky, ktorému sa podarilo vrátiť tomuto regiónu nezávislosť od ptolemaiovského Egypta. Vládol v rokoch 276 pred Kr. až 250 pred Kr.

## Pôvod a mladosť
Magas bol prvorodeným synom macedónskej šľachtičnej Bereniké I. a jej prvého manžela Filipa, ktorý slúžil ako dôstojník v armáde Alexandra Veľkého. Po Filipovej smrti odišla jeho matka na dvor kráľa Ptolemaia I., za ktorého sa vydala. Magas tak vyrastal ako egyptský princ a nevlastný syn zakladateľa ptolemaiovskej dynastie.

## Vláda a nezávislosť
Približne v roku 300 pred Kr. dostal Magas od svojej matky a nevlastného otca do správy Kyrenaiku. Po smrti Ptolemaia I. (283 pred Kr.) sa opakovane pokúšal o osamostatnenie od svojho nevlastného brata Ptolemaia II., až sa v roku 276 pred Kr. vyhlásil za kráľa. Svoju moc upevnil sobášom s Apamou II., dcérou seleukovského kráľa Antiocha I.. Spoločne s Antiochom naplánoval inváziu do Egypta, no útok musel odvolať kvôli vzbure líbyjských nomádov (Marmaridov) vo vnútrozemí.

## Kontakty s Indiou
Magas udržiaval diplomatické styky s indickým vládcom Ašókom. Jeho meno sa výslovne spomína v Ašókových skalných nápisoch (13. skalný edikt) ako jeden z helenistických kráľov, ku ktorým smerovali budhistické misie. Magas mal vedomosti o Indii nielen od svojho nevlastného otca Ptolemaia I., ale aj od predchodcu v Kyréne Ofela, ktorí obaja boli veteránmi Alexandrových indických výprav. Niektorí historici predpokladajú, že budhizmus ovplyvnil aj kyrénsku filozofickú školu (napr. Hégésia z Kyrény).

## Koniec vlády a dedičstvo
Pred smrťou v roku 250 pred Kr. dohodol zasnúbenie svojej dcéry Bereniké II. s egyptským princom Ptolemaiom III., aby zabezpečil mier a stabilitu medzi oboma ríšami. Podľa antických správ (Ailianos) zomrel na následky extrémnej obezity, ktorou trpel v neskoršom veku.

## Referencie

## Pozri aj
* Battiovci
* Ptolemaiovci
* Vlasy Bereniky

Kategória:Ptolemaiovci
Kategória:Vládcovia starovekého Grécka
Società Valdostana Automobili

**Società Valdostana Automobili** skrátene **SVA** bol bývalý taliansky tím Formuly 1, so sídlom v talianskom meste Pont-Saint-Martin v roku 1948.  

## História
Spoločnosť SVA s cieľom vyrábať pretekárske autá bola založená predajcami talianskej značky FIAT -Virgilio Conrerom a Giovanni Savonuzzim.

Prvý vyrobený automobil spoločnosti SVA bol monopost Formuly 3 s motorom Moto Guzzi a objemom 500 cm3. Neskôr bol postavený monopost Formuly 1 s preplňovaným kompresným motorom FIAT 1.1. Tento automobil sa zúčastnil jedných neoficiálnych pretekov Formuly 1 (Veľkej ceny San Rema), ale spoločnosť plánovala účasť na Majstrovstvách sveta Formuly 1 a Formuly 2. Tieto plány sa nakoniec nerealizovali s technických aj finančných dôvodov. 

Spoločnosť bola zatvorená v roku 1951.

## Referencie

Kategória:Tímy Formuly 1
Fry (pretekársky tím)

**Fry** bol bývalý britský tím Formuly 1 a konštruktér monopostov Formuly 2, založený Davidom Fryom a Alecom Issigonisom. Auto bolo vyrobené podľa špecifikácií Formuly 2,vybavené motorom Coventry Climax. 

Tím Fry debutoval v júni 1958 na okruhu Brands Hatch, kde Mike Parkes skončil na šiestom mieste. Po účasti na viacerých pretekoch Formuly 2, bol automobil Poter F2 prihlásený na Veľkú cenu Veľkej Británie 1959, kde sa Parkes nekvalifikoval a dosiahol 27. najrýchlejší čas.

## Kompletné výsledky v F1

### Výsledky veľkých cien

## Referencie

Kategória:Tímy Formuly 1
Nikolaj Vasilievič Čajkovskij

**Nikolaj Vasilievič Čajkovskij** (rus. Николай Васильевич Чайковский; * 7. január 1851† 30. apríl 1926) bol ruský revolucionár a jeden z vodcov bieleho hnutia na severe Ruska.

## Život
Čajkovskij sa narodil 7. januára 1851 vo Vjatke. Prvú časť svojho života strávil na panstve svojej matky a študoval na verejnej škole vo Vjatke a neskôr v Petrohrade. V roku 1868 nastúpil na Petrohradskú univerzitu a v roku 1872 získal titul z chémie. Počas štúdia v Petrohrade sa pridal k radikálnej študentskej skupine, ktorá bola neskôr známa ako Čajkovského kruh podľa jej najslávnejšieho člena. Skupina presadzovala revolučné socialistické ideály, ktoré tvorili základ narodnického hnutia.

Ale za politického režimu Ruska v 70. rokoch 19. storočia nemohla žiadna verejná inštitúcia ani spoločnosť konať slobodne, ak jej činnosť nebola plne schválená vládou. Vynaložilo sa veľa úsilia na potlačenie propagátorov narodnického hnutia a Čajkovskij bol dvakrát zatknutý. Za týchto podmienok nová strana čoskoro stratila svoj vzdelávací charakter a stala sa revolučným a teroristickým združením. Čajkovskij s touto novou tendenciou neschvaľoval a pridal sa k sociálno-náboženskej skupine, ktorá dostala názov „Bohoľudia“, pretože jej členovia sa snažili nájsť v sebe odraz Boha. Stále však boli stúpencami ruskej pravoslávnej cirkvi.

## Ruská občianska vojna
28. septembra 1918 bola zriadená Dočasná vláda Severného regiónu. V októbri 1918 Severný región uznal najvyššiu autoritu Ufského adresára a zároveň zrušil všetky soviety a obnovil zemstvá. 30. apríla 1919 Severný región uznal najvyššiu autoritu Dočasnej všeruskej vlády. 19. októbra 1919 sa Severný región zmenil na oddelenie pre civilné záležitosti pod vedením hlavného správcu Severného regiónu, ale používanie predchádzajúceho názvu (Dočasná vláda Severného regiónu) sa naďalej používalo. 19. februára 1920 sa vláda Severného regiónu evakuovala z Archangeľska do Nórska. 21. februára 1920 boli Archangeľsk a Murmansk znovu začlenené do Ruskej socialistickej federatívnej sovietskej republiky. 13. marca 1920 dorazili do Murmanska pravidelné sovietske vojská.

Ujal vedenia povstania proti boľševikom a začal rokovania so spojeneckými silami v Archangeľsku. Zúčastnil sa štátneho prevratu 2. augusta v Archangeľsku a stal sa prezidentom Najvyššej správnej rady Severného regiónu. Po rozbití sprisahania monarchistických dôstojníkov zorganizoval pod vlastným vedením Dočasnú vládu Severného regiónu. Čajkovskij bol svojou vládou vyslaný do Paríža, kde zastupoval záujmy Severného regiónu pred Versaillskou konferenciou. Bol členom „ruskej politickej delegácie“ v Paríži až do jej rozpustenia vo februári 1921.

## Dedičstvo
Nikolaj Vasilievič Čajkovskij zostáva v oblasti histórie neznámou postavou a poznajú ho prevažne len historici a odborníci na ruskú občiansku vojnu.

## Referencie

Kategória:Ruskí revolucionári
Kategória:Ruskí politici
Kategória:Absolventi Petrohradskej štátnej univerzity
Sub-Neptún

__NOTOC__

**Sub-Neptún** alebo **subneptún** je astronomický pojem, ktorý označuje dva druhy planét. Môže označovať planéty, ktoré majú menší polomer než Neptún, i keď majú vyššiu hmotnosť; alternatívne môže označovať planéty, ktoré majú menšiu hmotnosť než Neptún, i keď sú väčšie než Neptún (ako supernafúknuté planéty). Niekedy sa používajú obe definície v rámci tej istej vedeckej publikácie.

Planéty podobné Neptúnu sú výrazne vzácnejšie než sub-Neptúny, napriek tomu, že sú len o niečo málo väčšie. Tento skok v polomeroch oddeľuje sub-Neptúny (s polomermi menšími než 3 polomery Zeme) od Neptúnov (polomer väčší než 3 polomery Zeme). Predpokladá sa, že tento skok je spôsobený tým, že pri hromadení plynu pri vzniku planéty môže atmosféra danej planéty dosiahnuť tlak, pri ktorom sa vodík mení na oceán magmy, čím dochádza k zastaveniu rastu polomeru planéty. Až sa oceán magmy nasýti, môže rast polomeru pokračovať. Planéty, ktoré majú dostatočné množstvo plynu na to, aby došlo k nasýteniu, sú však vzácnejšie, pretože vyžadujú výrazne väčšie množstvo plynu.

## Príklady sub-Neptúnov
29. novembra 2023 astronómovia oznámili, že objavili šesť sub-Neptúnov, ktoré obiehajú hviezdu HD 110067, s polomermi 1,94 až 2,85 polomerov Zeme. Okrem toho bola objavená planetá GJ 9827d, ktorá obieha okolo hviezdy GJ 9827 a ktorá má približne dvakrát taký polomer a trikrát takú hmotnosť ako Zem. Medzi sub-Neptúny patrí i exoplanéta K2-18b, na ktorej by podľa štúdií z roku 2025 mohol existovať život, i keď táto teória bola spochybnená.

## Referencie

## Pozri aj
* Mini-Neptún
* Superzem

## Ďalšia literatúra
*The nature and origins of sub-Neptune size planets, Jacob L. Bean, Sean N. Raymond, James E. Owen, 22 Oct 2020 

## Zdroj

Kategória:Planéty
Dejiny znázornenia erotiky

[náhled|250px|[Olejová lampa z rímskeho znázorňujúca polohu coitus more ferarum]] 
**Dejiny znázornenia erotiky** zahŕňajú maľbu, sochárstvo, fotografiu, divadlo, hudbu a literatúru ukazujúcu scény sexuálnej povahy, ako sa vyvíjali v čase. Vytvárali sa takmer v každej civilizácii, dávnovekých aj moderných. Rané kultúry často spájali sexuálny akt s nadprirodzenými silami a preto je ich viera s takými znázorneniami prepletená. V ázijských krajinách, ako je India, Nepál, Srí Lanka, Japonsko a Čína, malo vyjadrenie sexu a erotické umenie špecifické spirituálne významy v miestnych náboženstvách, ako je hinduizmus, budhizmus, šintoizmus alebo taoizmus. V starovekom Grécku a Ríme vznikalo množstvo umeleckých diel a dekorácií erotickej povahy, množstvo z nich bolo súčasťou náboženských alebo kultúrnych praktik.

V nedávnejších obdobiach sa znázornenie erotiky z luxusního predmetu pre vyvolených stalo nástrojom propagandy a potom každodennou komoditou, pre niektorých tiež obživou. Ako sa menila technológia komunikácie, každá nová technika, napríklad tlač, fotografia, film alebo počítače, bola prijatá ako nástroj na zobrazovanie a šířenie týchto vyobrazení.

## Referencie

## Iné projekty

## Zdroj

Kategória:Kultúrne dejiny
Kategória:Erotika
Kategória:Sexualita
Zoznam biskupských menovaní pápežom Levom XIV.

Tento článok je zoznam kňazov a biskupov, ktorí boli vymenovaní buď za nástupcov svojho predchodcu, alebo za nových biskupov počas pontifikátu pápeža Leva XIV..

## 2025

## 2026

## Referencie

## Iné projekty

## Zdroj


Kategória:Zoznamy biskupov
Lake Turkana Wind Power

náhľad|Veterná elektráreň

**Lake Turkana Wind Power** je veterná elektráreň pri Loiyangalani v okrese Marsabit v severnej Keni. Nachádza sa približne 12 kilometrov od jazera Turkana. Pozostáva z 365 veterných turbín s výkonom 850 kW. Jej inštalovaný výkon je 310 MW, o 13% zvýšila výrobu elektriny pre národnú sieť. Pri spustení v roku 2019 bola najväčšou veternou farmou v Afrike.

## Technické parametre
365 veterných turbín je značky Vesta. Plánovaný koeficient ročného využitia bol 60%. V marci 2021 dosiahla koeficient ročného využitia 75.8%.

Projekt zahŕňal tiež výstavbu transformačnej stanice 33/200 kV, rekonštrukciu 200 km cesty z Laisamis-u k elektrárni. Súčasťou plánu bola aj výstavba 428 km elektrického vedenia k existujúcej infraštruktúre v lokalite Suswa. Túto časť projektu realizuje KETRACO, prevázkovateľ prenosovej sústavy v Keni.

Európska investičná banka projektu poskytla úver 200 mil €.

## Referencie

## Iné projekty

## Externé odkazy
* Oficiálna stránka projektu

Lake Turkana
Kategória:Vzniklo v 2019
1. FC Slovácko (ženy)

**1. FC Slovácko** je český futbalový klub z Uherského Hradišťa. Súťaží v najvyššej ženskej futbalovej lige krajiny.

## História
Ženský tím klubu je známy od roku 1991. Predtým bol známy ako **DFC Compex** a sídlil v Otrokoviciach.

Neskôr sa presťahoval do mesta Uherské Hradiště a stal sa súčasťou klubu **1. FC Slovácko**. 

V sezóne 2020 – 2021 obsadil tretie miesto a kvalifikoval sa do Liga majstrov žien UEFA. Keďže Česko získalo v tejto súťaži tri miesta, klub sa mohol turnaja zúčastniť aj bez zisku titulu. Dňa 18. augusta 2021 prehral s Bordeaux (Francúzsko)  1:2.
Dňa 21. augusta v boji o tretie miesto prehrala 1:2 aj s Brøndby IF 
Dňa 21. augusta 2021 prehral v zápase o tretie miesto s Brøndby IF (Dánsko) 1:2.

V sezóne 2021 – 2022 skončili na treťom mieste a opäť sa kvalifikoval do Liga majstrov žien UEFA.
Dňa 18. augusta 2022 prehral s FC Minsk (Bielorusko) 1:2.
Dňa 21. augusta 2022 prehral v zápase o tretie miesto s Breiðablik (Island) so skóre 0:3.

## Úspechy
; Majstrovstvá Českej republiky

* **[[1. česká futbalová liga žien|I. liga žien]]: 3. místo (15x) **  2006/07, 2007/08, 2008/09, 2009/10, 2010/11, 2011/12, 2014/15, 2015/16, 2016/17, 2017/18, 2020/21, 2021/22, 2022/23, 2023/24, 2024/25

* **[[Pohár FAČR žien|Český pohár]]: Finalista (3x) **  2008/09, 2017/18, 2023/24

## Prehľad sezón

## Prehľad výsledkov v európskych pohároch

## Hráčky
### Aktuálny káder

## Farebná schéma

## Slávne hráčky

* Iveta Dudová – opakovane najlepšia strelkyňa ligy, česká reprezentantka
* Klára Cahynová
* Kamila Dubcová
* Michaela Dubcová
* Jitka Klimková – futbalistka a trénerka, prvá česká trénerka na MS

## Dres
; Zmeny v športovom oblečení.
* Domáce dresy 1. FC Slovácka majú tradičné tmavo modrú a bielu farebnú kombináciu.

## Realizačný tím

## Referencie

## Iné projekty

## Externé odkazy
* Oficiálna webová stránka klubu
* facebookový účet
* SOCCERWAY
* Globalsportsarchive

## Zdroj
 

Kategória:Ženské futbalové kluby
Kategória:Futbalové kluby založené v 1992
Vlčí potok (prítok Oravice)

**Vlčí potok** je krátky vodný tok v Oravskej vrchovine a Oravskej kotline na území okresu Tvrdošín. Je to pravostranný prítok Oravice, má dĺžku približne 2 km a je tokom V. rádu. 

## Priebeh toku
Potok pramení v severovýchodnom výbežku Oravskej vrchoviny, na severozápadných svahoch Vyšného brehu (), v nadmorskej výške približne  Od prameňa v lesnom poraste v lokalite Halečková tečie južným smerom. Na hornom toku vedie zalesneným územím a prijíma menšie prítoky a jeden významnejší ľavostranný spod Vyšného brehu. V strednej časti tečie dolinou, zovretou Veľkým brehom a Uhliskom () a práve z úbočia Uhliska priberá svoj najvýznamnejší, pravostranný prítok. Pokračuje južným smerom k okraju Oravskej vrchoviny, kde sa končí i zalesnená oblasť. Preteká okrajom kameňolomu, v lokalite Dúbie križuje cestu I/59 a už v Oravskej kotline vteká do intravilánu mesta Trstená. Na dolnom toku preteká menším sídliskom a v juhozápadnej časti mesta sa v nadmorskej výške približne  vlieva pravostranne do Oravice v povodí rieky Oravy. Potok patrí do širšieho povodia rieky Váh. 

Vlčí potok pramení a preteká iba územím mesta Trstená v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská vrchovina
* Oravská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Oravskej vrchovine
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Tvrdošín
Kategória:Trstená
Bitka pri Salamíne (rozlišovacia stránka)

**Bitka pri Salamíne** môže byť:

* námorná bitka v grécko-perzských vojnách (480 pred Kr.) pri ostrove Salamína, pozri Bitka pri Salamíne
* námorná bitka vo vojnách diadochov (306 pred Kr.) pri cyperskom meste Salamis, pozri Bitka pri Salamíne (306 pred Kr.)

## Referencie
Suchý jarok (prítok Hrona)

**Suchý jarok** je potok v regióne Stredné Pohronie, na území obcí Dubové, Bacúrov, Ostrá Lúka a Hronská Breznica v okrese Zvolen v Banskobystrickom kraji. Nachádza sa na pomedzí geomorfologických celkov Štiavnické vrchy a Pliešovská kotlina a ústi do Hrona. Má dĺžku  a je tokom III. rádu.

## Prameň
Suchý jarok pramení v  v západnej časti územia obce Dubové v lesnom extraviláne na východnom úbočí lesa Špetkova nohavica v okrese Zvolen v Banskobystrickom kraji.

## Opis toku
Suchý jarok tečie od prameňa severovýchodným smerom cez lesný extravilán územím obce Dubové, ľavým brehom obteká les Špetkova nohavica a les Rybníky, ľavým brehom obteká les Banský vrch, vteká do poľnohospodárskeho extravilánu, v  vteká na územie obce Bacúrov, pravým brehom obteká úpätie vrchu Háj so , mení smer na sever, pravým brehom obteká úpätie vrchu Klesnovka so , v  vteká na územie Ostrej Lúky. Ľavým brehom obteká úpätie vrchu Lípie so , v  priberá pravostranný prítok Guzdín, meandruje, pravým brehom obteká pole Široké tále, ľavým brehom obteká les Kopanice, v  priberá ľavostranný prítok Urpašský jarok veľmi chudobný na vodu, ľavým brehom obteká les Pod Brdom, pravým brehom obteká vrch i les Vŕšky, ľavým brehom obteká les Štítna jama, v  vteká na územie Hronskej Breznice, mení smer na západ, vo východnej časti územia Hronskej Breznice v extraviláne podteká cestu a poniže stavby priemyselného skladu ústi do Hrona ako jeho ľavostranný prítok. Hron ďalej ústi do Dunaja.
Suchý jarok má vo svojej hornej časti toku nízky prietok vody osobitne v suchom bezzrážkovom období. Patrí do okresu Zvolen v Banskobystrickom kraji. Pramení a preteká na území obce Dubové, ďalej tečie územím obcí Bacúrov a Ostrá Lúka a tečie a ústi do Hrona na území obce Hronská Breznica. Nachádza sa na pomedzí geomorfologického celku Štiavnické vrchy s ich geomorfologickým podcelkom Skalka a geomorfologického celku Pliešovská kotlina. Suchý jarok má dva prítoky Guzdín a Urpašský jarok. Leží v severovýchodnom okraji Chránenej krajinnej oblasti Štiavnické vrchy.

## Pôvod názvu
Prvá zložka dvojslovného názvu vodného toku Suchý jarok má pôvod v apelatíve suchý s jeho významom s nízkym obsahom vody. Zo slova suchý po kombinácii so všeobecným podstatným menom jarok s významom menší potok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Suchý jarok ako súčasť veľmi početnej skupiny názvov v slovenskej toponymii, najmä hydronymii. Názov vodného toku Suchý jarok bol štandardizovaný v roku 1976. V množine slovenskej štandardizovanej hydronymie vodných tokov hydronymum Suchý jarok nie je jedinečným hydronymom; na Slovensku sú tri vodné toky s týmto štandardizovaným názvom (február 2026).

## Referencie

Kategória:Vodné toky v okrese Zvolen
Kategória:Potoky na Slovensku 
Kategória:Vodné toky v Štiavnických vrchoch
Kategória:Vodné toky v Pliešovskej kotline
Kategória:Povodie Hrona
Dubové
Kategória:Bacúrov 
Kategória:Ostrá Lúka 
Kategória:Hronská Breznica
Bereniké (dcéra Ptolemaia II.)

**Bereniké Sýrska** (iné názvy: **Bereniké Mladšia**, **Bereniké Ferneforos**;  – *Bereniké*; * cca 280 pred Kr. – † 246 pred Kr.) bola egyptská princezná z dynastie Ptolemaiovcov, seleukovská kráľovná a regentka. Bola dcérou faraóna Ptolemaia II. a jeho prvej manželky Arsinoé I..

## Politický sobáš
V roku 252 pred Kr. sa v rámci mierovej dohody po druhej sýrskej vojne vydala za seleukovského kráľa Antiocha II.. Kvôli tomuto zväzku sa Antiochos musel rozviesť so svojou prvou manželkou Laodiké I. a preniesť nástupnícke práva na deti zrodené z manželstva s Berenikou. Vďaka obrovskému venu získala Bereniké prídomok *Ferneforos* (starogr.  – „prinášajúca veno“). Jej otec jej údajne nechal do Sýrie pravidelne posielať vodu z Nílu v uzavretých nádobách, aby nemusela piť inú.

## Krátka regentská vláda a smrť
Po smrti Antiocha II. v roku 246 pred Kr. (pravdepodobne otráveného Laodikou) sa Bereniké vyhlásila za regentku v mene svojho maloletého syna Antiocha. Jej súperka Laodiké však v Efeze vyhlásila za kráľa svojho syna Seleuka II.

Bereniké sa so synom uchýlila do azylu v *Dafné* (predmestie Antiochie nad Orontom , kde verejne vystúpila pred davom a prosila o život svojho syna, čím si získala sympatie obyvateľstva. Laodikiným prívržencom sa však podarilo dieťa uniesť a zavraždiť. Hoci verné slúžky (Panariste, Mania a Gethosyne) predstierali, že princ stále žije, a nastrčili dvojníka, Bereniké bola krátko nato taktiež zavraždená. Nestihol ju zachrániť ani jej brat Ptolemaios III., ktorý s armádou prichádzal z Egypta.

## Historický odkaz
Tragický osud Bereniky Sýrskej sa stal bezprostrednou zámienkou pre vypuknutie tretej sýrskej vojny (tzv. Laodikeina vojna). Podľa biblických komentátorov je jej príbeh predpovedaný v biblickej Knihe proroka Daniela (Dan 11, 6), kde sa spomína „dcéra kráľa Juhu“, ktorá príde ku „kráľovi Severu“, aby uzavrela mier, ale bude vydaná na smrť aj so svojím sprievodom.

## Referencie

## Pozri aj
* Ptolemaiovci
* Sýrske vojny
* Bereniké II.

Kategória:Ptolemaiovci
Kategória:Kráľovné (panovníčky)
Lagos (rozlišovacia stránka)

**Lagos** ( – *Lagos*) môže byť:

* macedónsky šľachtic v 4. stor. pred Kr., otec faraóna Ptolemaia I., pozri Lagos z Eordaie
* syn Ptolemaia I. a jeho milenky Thaïs, pozri Lagos (syn Ptolemaia I.)

**Lagos** môže byť aj:
* najväčšie mesto v Nigérii, pozri Lagos
* spolkový štát v Nigérii, pozri Lagos (štát)
* prístavné mesto v Portugalsku, pozri Lagos (Portugalsko)
* obec vo Francúzsku, pozri Lagos (Pyrénées-Atlantiques)
* dedina v gréckej Trácii, pozri Lagos (Grécko)
 
## Referencie
Česko-slovenská hádzanárska liga žien 1974/75

**Česko-slovenská hádzanárska liga žien** v **sezóne 1974/75** bol 23. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získal premiérovo TJ Inter Slovnaft Bratislava. 

Československý zväz hádzanej (ČSSH) v roku 1974 registroval 19 073 športovcov v 260 oddieloch.

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 33 kôl a každý s každým sa v nej dvojkolovo stretol doma a vonku a strednú časť odohrali formou miniturnajov v halách. Dve posledné družstvá zostúpili do svojich nižších národných súťaží (SNL, resp. ČNL).

ČSSH prijal rozhodnutie, že od sezóny 1975/76 budú prebiehať ligové zápasy už len v halách. Táto sezóna mala byť prechodnou. Tímy odohrali o polovicu zápasov viac, pričom úvodnú (jesennú) a záverečnú (jarnú) odohrali klasicky vonku a strednú (zimnú) časť v hale. Keďže nie všetky tímy mali halu, zápasy prebiehli v halách formou miniturnajov (po 4 tímy) u tých tímov, ktoré ju k dispozícii mali.

## Účastníci

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Pozri aj
* Česko-slovenská hádzanárska liga mužov 1974/75

## Zdroje
* 
* 
* Průcha, Lukáš. Historie házené v Československu a v českých zemích  

Kategória:Česko-slovenská hádzanárska liga žien
Kategória:Hádzaná v 1974
Kategória:Hádzaná v 1975
Kategória:Šport v Česko-Slovensku v 1974
Kategória:Šport v Česko-Slovensku v 1975
Bazil I. (konštantínopolský patriarcha)

**Bazil I.** alebo **Basileios I.** **Skamandrénos** (fl. 10. storočie) bol byzantský mních a kňaz, v období od februára 970 do augusta 973 (prípadne roku 974) konštantínopolský ekumenický patriarcha.

## Život
Bazil žil ako pustovník na bithýnskom vrchu Olymp, ktorý bol centrom maloázijských pustovníkov. Historik Lev Diakon ho charakterizuje ako prísneho askétu, ktorý neustále postil, prijímal iba tekutú stravu a aj inak podstupoval prísne kajúcne cvičenia. Jeho jedinou chybou mala byť jeho prehnaná zvedavosť.

Po smrti konštantínopolského patriarchu Polyeukta bol byzantským cisárom Jánom I. Tzimiskom navrhnutý ako kandidát do úradu patriarchu. Na Nedeľu pravoslávia (13. február 970) bol následne vysvätený. Na patriarchálnom stolci vydržal tri roky a šesť mesiacov.

O jeho patriarcháte sa mnoho nevie. V roku 971 prijal spolu so senátom a všetkými hodnostármi cisára Jána I. Tzimiska, ktorý sa víťazne vracal z výpravy proti Rusom. Počas jeho funkčného obdobia bol zrušený patriarchálny titul, ktorý niesol bulharský arcibiskup.

Podľa Leva Diakona Bazila niektorí biskupi obvinili z intríg proti cisárovi a z porušovania kánonického práva. Bazil bol preto predvolaný pred cisársky súd, čo však odmietol s odôvodnením, že ako patriarcha môže byť súdený a zosadený iba ekumenickým koncilom. Cisár ho preto následne poslal do vyhnanstva do kláštora pri Skamandre, ktorý mal Bazil pred tým založiť. O aké miesto išlo, je sporné. Mohlo ísť o mesto Skamander alebo (podľa Cheyneta) o miesto pri rovnomennej rieke v maloázijskej Tróade. Podľa skráteného podania u Ióanna Skylitza bol Bazil obžalovaný a zosadený synodou.

Po Bazilovom vyhnanstve zostal patriarchálny stolec uprázdnený asi štyri až päť mesiacov, dokým nebol v decembri 973 za patriarchu ustanovený Anton III. Studites.

## Referencie

Kategória:Konštantínopolskí ekumenickí patriarchovia
Kategória:Byzantskí mnísi
Kategória:Narodenia v 10. storočí
Roseli

**Roseli de Belová** (* 7. septembra 1969), bežne známa ako **Roseli**, je brazílska futbalistka, ktorá hrala ako útočníčka za brazílsky ženský národný futbalový tím.

Reprezentovala Brazíliu na Majstrovstvách sveta žien 1991 a 1995, ako aj na prvom olympijskom turnaji žien vo futbale na Letných olympijských hrách 1996. Hrala tiež na Letných olympijských hrách 2000 a bola súčasťou brazílskeho tímu, ktorý získal striebornú medailu na Letných olympijských hrách 2004.

Roseli hrala profesionálny klubový futbal v Japonsku s Takarazuka Bunnys a v Spojených štátoch s Washington Freedom.

## Klubová kariéra
V rokoch 19951997 hrala profesionálne v japonskej L.&nbsp;League za Takarazuka Bunnys.

Keď v roku 2001 začala pôsobiť profesionálna Women's United Soccer Association (WUSA), Roseli a jej krajanka Pretinha boli v inauguračnom drafte pridelené do Washington Freedom. Klub mal v prvej sezóne slabé výsledky a ukončil s Roseli zmluvu po tom, čo sa jej nepodarilo skórovať v 11 zápasoch, z ktorých iba tri odohrala v základnej zostave.

## Medzinárodná kariéra
Roseli bola súčasťou klubového tímu EC Radar, ktorý reprezentoval Brazíliu na Pozvánkový turnaj žien FIFA 1988 v Guangdongu a skončil na treťom mieste. Čínska tlač ju zvolila do oficiálneho tímu hviezd turnaja.

Na Majstrovstvá sveta vo futbale žien 1991 nastúpila v základnej zostave v prvom zápase Brazílie, keď v skupinovej fáze zvíťazili 1:0 nad Japonskom vo Fo-šane.
Na Majstrovstvá sveta vo futbale žien 1995 strelila jediný gól v zápase, keď Brazília zdolala hostiteľské Švédsko 1:0.

V decembri 1997 strelila víťazný gól proti Spojeným štátom v rodnom São Paulo, čím zabezpečila Brazílii prvé víťazstvo nad USA.Roseli strelila 15 gólov v na Majstrovstvá sveta žien vo futbale FIFA 1999, Zranenie kolena, ktoré utrpela v zápase proti Spojeným štátom v roku 1998, ju však vyradilo zo záverečného turnaja. Bez Roseli sa Brazília dostala do semifinále, ale Spojené štáty ju vyradili. Do národného tímu sa vrátila na ďalší zápas proti Spojeným štátom v septembri 1999.

Keď Brazília nominovala svoj tím pre Olympijské hry 2000 v Sydney, Roseli bola medzi nimi. V semifinále, keď Brazília prehrala so Spojenými štátmi 1:0, nastúpila ako náhradníčka.

V rebríčku najlepších juhoamerických futbalistiek storočia, ktorý vypracovala Medzinárodná federácia futbalovej histórie a štatistiky (IFFHS), bola vyhlásená za tretiu (na úrovni Michaela Jacksona, za Pretinhou a Sissi).

V októbri 2006 Roseli cestovala s výberovým tímom São Paula na turnaj Peace Queen Cup v Južnej Kórei.

## Referencie

## Iné projekty

## Externé odkazy
*Profil Saada EC
* Profil na FIFA 
*Roseli – Olympedia 
*Roseli – Brazílsky olympijský výbor 
*Roseli – FootballDatabase.eu 
*Roseli – PlaymakerStats.com 
*Roseli – PlaymakerStats.com  (trénerka) 

## Zdroj
 

Kategória:Brazílske futbalistky
Kategória:Osobnosti zo São Paulo
Národný park Hell's Gate

**Národný park Hell's Gate** je národný park v Keni. Nachádza sa v okrese Nakuru, medzi jazerom Naivasha a sopkami Longonot () a Suswa (). Založený bol v roku 1984. Rozlohu má  a nachádza v nadmorskej výške  až 

## Príroda
Park je známy rozmanitým terénom a skalnými výtvormi, ako 25 metrová skalná veža Fischer’s Tower. V parku sa nachádza 103 druhov vtákov. Dôležitými rastlinami sú napríklad *[[Prunus africana]]* a *[[Osyris lanceolata]]*. Medzi ohrozené druhy patrí Žirafa masajská, alebo supy *[[Gyps africanus]]* a kriticky ohrozený *[[Gyps rueppelli]]*. Žijú tu tiež gazely a antilopy, levy a leopardy sa vyskytujú zriedka. V parku sa nachádza geotermálna elektráreň Olkaria Geothermal I.

Park je manažovaný Kenya Wildlife Service. Je možným kandidátom na zápis do Svetového dedičstva UNESCO.

## Galéria

Súbor:Hells Gate National Park - Kenya Wildlife Service - Antony Trivet Lifestyle Travels-85.jpg|Pohľad na park
Súbor:Hell's Gate Gorge (2294202124).jpg|Kaňon v parku


## Referencie

## Iné projekty

## Externé odkazy
* Oficiálna stránka na Kenya Wildlife Service

Hell's Gate
Kategória:Vzniklo v 1984
Mônica Angélica de Paulová

**Mônica Angélica de Paulová** (* 4. apríl 1978, São Carlos, Brazília) je bývalá brazílska futbalistka, ktorá hrávala na poste obrankyne.

## Kariéra
Mônica začínala v basketbale a dokonca hrala po boku Adrianinha a Kelly Santos v Ponte Preta, neskôr sa stala profesionálnou volejbalistkou.

Pre tehotenstvo prerušila svoju kariéru v roku 1998.

K športu sa vrátila neskôr, tentoraz k futbalu a po necelom roku v tomto športe bola nominovaná do brazílskeho ženského národného futbalového tímu na Letné olympijské hry 2000.

Na Letných olympijských hrách 2004 v Aténach získala striebornú medailu. S národným tímom získala aj zlatú medailu na Panamerických hrách 2003.

V roku 2000 pôsobila vo futbalovom klube São Paulo, kde súťažila o majstrovstvá Brazílie.

Následne prestúpila do klubu športová spoločnosť Matonense.

V roku 2003 začala hrať za Araraquara Extra.

Hrala aj za Santos a Ferroviária.

Svoju kariéru ukončila v roku 2010. Následne promovala a absolvovala postgraduálne štúdium telesnej výchovy.

## Referencie

## Iné projekty

## Externé odkazy
* Profil na FIFA 
*Mônica Angélica de Paula  - Olympics.com 
*Mônica Angélica de Paula – Olympic.org (archív) 
*Mônica Angélica de Paula – Olympedia 
*Mônica Angélica de Paula – Brazílsky olympijský výbor 
*Mônica Angélica de Paula – FootballDatabase.eu 
*Mônica Angélica de Paula – PlaymakerStats.com  

## Zdroj
 

Kategória:Brazílske futbalistky
Langnau im Emmental

**Langnau im Emmental** (po alemansky *Langnou*) je obec () vo Švajčiarsku, v kantóne Bern, v administratívnom regióne Emmental-Oberaargau a ústredie okresu Emmental. K 31. decembru 2022 v obci žilo 9 337 obyvateľov.

## Miestne časti
* Bärau

## Doprava
V obci sa nachádza železničná stanica. Obcou tiež prechádzajú hlavné cesty č. 10 a 243.

## Šport
Od roku 1946 v obci pôsobí hokejový klub SCL Tigers Langnau.

## Osobnosti obce
* Albert Meyer (* 1893 – † 1962), pedagóg a prekladateľ 
* Ueli Steck (* 1976 – † 2017), horolezec

## Galéria

Súbor:Langnau-Museum.jpg|Múzeum 
Súbor:Langnau-Bank.jpg|Stará budova úradu a banka
Súbor:Langnau-Amtshaus.jpg|Budova úradu 
Súbor:Langnau-Bahnhof.jpg|Železničná stanica
Súbor:Langnau-Bauernkrieg.jpg|Pamätník Klausa Leuenbergera


## Referencie

## Zdroj

Kategória:Obce v kantóne Bern